cyanic-selkie/wikianc huggingface dataset:
Διμεθυλοφθοροπροπάνιο
Με φωτοχημική φθορίωση
Με φωτοχημική φθορίωση διμεθυλοπροπανίου παράγεται ως μοναδικό μονοαλοπαράγωγο το διμεθυλοφθοροπροπάνιο :
Με υποκατάσταση υδροξυλίου από φθόριο
Με επίδραση υδροφθορίου (HF) σε διμεθυλοπροπανόλη ((CH3)3CCH2OH) :
Με υποκατάσταση χλωρίου από φθόριο
Με επίδραση φθοριούχου υφυδραργύρου (Hg2F2) σε διμεθυλοχλωροπροπάνιο ((CH3)3CCH2Cl) :
Υποκατάσταση από υδροξύλιο
Κατά την υδρόλυσή του με εναιώρημα υδροξειδίου του αργύρου (AgOH) σχηματίζεται διμεθυλοπροπανόλη ((CH3)3CCH2OH) :
Υποκατάσταση από αλκοξύλιο
Με αλκοολικά άλατα (RONa) σχηματίζει αλκυλονεοπεντυλαιθέρα ((CH3)3CCH2OR) :
Υποκατάσταση από αλκινύλιο
Με αλκινικά άλατα (RC≡CNa) σχηματίζει αλκίνιο (RC≡CCH2C(CH3)3). Π.χ. :
Υποκατάσταση από κυάνιο
Με κυανιούχο νάτριο (NaCN) σχηματίζει διμεθυλοβουτανονιτρίλιο ((CH3)3CCH2CN) :
Υποκατάσταση από αλκύλιο
Με αλκυλολίθιο (RLi) σχηματίζει αλκάνιο :
Υποκατάσταση από σουλφαλκύλιο
Με θειολικό νάτριο (RSNa) σχηματίζει αλκυλονεοπεντυλοθειαιθέρα (RSCH2C(CH3)3) :
Υποκατάσταση από ιώδιο
Με ιωδιούχο νάτριο (NaI) σχηματίζει διμεθυλιωδοπροπάνιο ((CH3)3CCH2I) :
Υποκατάσταση από αλκυλαμινομάδα
Με πρωυτοταγείς αμίνες (RNH2) σχηματίζει N-αλκυλοδιμεθυλοπροπαναμίνη (RNHCH2C(CH3)3) :
Υποκατάσταση από διαλκυλαμινομάδα
Με δευτεροταγείς αμίνες (R'NHR) σχηματίζει N,N-διαλκυλοδιμεθυλοπροπαναμίνη [R'N(CH2C(CH3)3)R] :
Υποκατάσταση από τριαλκυλαμινομάδα
Με τριτοταγείς αμίνες [R'N(R)R"] σχηματίζει φθοριούχο N,N,N-τριαλκυλονεοπεντυλαμμώνιο [R'N(CH2C(CH3)3)(R)R"]F} :
Υποκατάσταση από φωσφύλιο
Με φωσφίνη σχηματίζει διμεθυλοπροπανοφωσφαμίνη :
Υποκατάσταση από νιτροομάδα
Με νιτρώδη άργυρο (AgNO2) σχηματίζει διμεθυλονιτροπροπάνιο ((CH3)3CCH2NO2) :
Υποκατάσταση από φαινύλιο
Με επίδραση τύπου Friedel-Crafts σε βενζολίου παράγεται νεοπεντυλοβενζόλιο:
Παραγωγή οργανομεταλλικών ενώσεων
1. Με λίθιο (Li σχηματίζει νεοπεντυλολίθιο :
2. Με μαγνήσιο (Mg) σχηματίζει νεοπεντυλομαγνησιοφθορίδιο :
Αναγωγή
1. Με λιθιοαργιλλιοϋδρίδιο (LiAlH4) παράγεται διμεθυλοπροπάνιο :
2. Με «υδρογόνο εν τω γενάσθαι», δηλαδή μέταλλο + οξύ παράγεται μεθυλοβουτάνιο :
4. Αναγωγή από ένα αλκυλοκασσιτεράνιο. Π.χ. :
Αντιδράσεις προσθήκης
1. Σε αλκένια. Π.χ. με αιθένιο (CH2=CH2) παράγει 4,4-διμεθυλο-1-φθοροπεντάνιο ((CH3)3CCH2CH2CH2F) :
2. Σε αλκίνια. Π.χ. με αιθίνιο (HC≡CH) παράγει 4,4-διμεθυλο-1-φθορο-1-πεντένιο ((CH3)3CCH2CH=CHF) :
3. Η αντίδραση του διμεθυλοφθοροπεντανίου με συζυγή αλκαδιένια αντιστοιχεί κυρίως σε 1,4-προσθήκη, αν και είναι επίσης δυνατές η 1,2-προσθήκη και η 3,4-προσθήκη, με τη χρήση κατάλληλων συνθηκών. Π.χ : (1,4-προσθήκη)
(1,2-προσθήκη)
(3,4-προσθήκη) 4. Σε κυκλοαλκάνια που έχουν τριμελή ή τετραμελή δακτύλιο. Π.χ. με κυκλοπροπάνιο παράγει 5,5-διμεθυλο-1-φθορεξάνιο : 40px|κυκλοπροπάνιο 5. Σε ετεροκυκλικές ενώσεις που έχουν τριμελή ή τετραμελή δακτύλιο. Π.χ. με εποξυαιθάνιο παράγει 1-νεοπεντυλοξυ-2-φθοραιθάνιο : 30 px
Παρεμβολή καρβενίων
Προκύπτει επομένως μίγμα 2,2-διμεθυλοφθοροβουτάνιου ~63% και 3,3-διμεθυλοφθοροβουτάνιου ~18%.
Παραγωγή και παρεμβολή νεοπεντυλενίου
Με επίδραση πυκνού διαλύματος υδροξείδιου του καλίου αποσπάται υδροφθόριο παράγοντας νεοπεντυλένιο :
1. Παρεμβολή στον εαυτό του:
2. Παρεμβολή και προσθήκη στο αιθένιο: τριτοταγές βουτυλοκυκλοπροπάνιο
3. Παρεμβολή και προσθήκη στο αιθίνιο: 3-τριτοταγές βουτυλοκυκλοπροπένιο
4. Παρεμβολή και προσθήκη στο βενζόλιο: 7-τριτοταγές βουτυλοκυκλοεπτατριένιο
Πηγές
Κατηγορία:Αλκυλαλογονίδια Κατηγορία:Φθοροπεντάνια
Μικρές κυρίες (ταινία, 1994)
Το Μικρές κυρίες είναι μια αμερικανική ιστορική δραματική ταινία ενηλικίωσης του 1994 σε σκηνοθεσία Γκίλιαν Άρμστρονγκ. Το σενάριο της Ρόμπιν Σουίκορντ βασίζεται στο ομότιτλο δίτομο μυθιστόρημα της Λουίζα Μέι Άλκοτ του 1868-69. Πρόκειται για την πέμπτη μεταφορά της κλασικής ιστορίας σε ταινία μεγάλου μήκους. Μετά από μια περιορισμένη κυκλοφορία στις 25 Δεκεμβρίου 1994, η ταινία κυκλοφόρησε σε εθνικό επίπεδο τέσσερις ημέρες αργότερα από την Columbia Pictures.
Η ταινία έλαβε τρεις υποψηφιότητες για Όσκαρ Καλύτερης Γυναικείας Ερμηνείας (Ουινόνα Ράιντερ), Καλύτερων Κοστουμιών και Καλύτερης Πρωτότυπης Μουσικής. Ακολούθησε μια συνέχεια, με τίτλο Μικροί κύριοι (Little Men).
Πλοκή
Οι αδερφές Μαρτς, η υπεύθυνη Μεγκ, η εκκρηκτική Τζο, η τρυφερή Μπεθ και η ρομαντική Έιμι, μεγαλώνουν στο Κόνκορντ της Μασαχουσέτης κατά τη διάρκεια και μετά το τέλος του Αμερικανικού Εμφυλίου Πολέμου. Ο πατέρας τους λείπει στον πόλεμο και τα κορίτσια, μαζί με την ισχυρή μητέρα τους, Μαμί παλεύουν με μεγάλα και μικρά προβλήματα στη Νέα Αγγλία του 19ου αιώνα. Στα κορίτσια αρέσει να παίζουν τα ρομαντικά έργα της Τζο στο θέατρο της σοφίτας τους.
Ο γείτονας της διπλανής πόρτας, ο πλούσιος εγγονός του κυρίου Λόρενς, Θίοντορ ("Λόρι") μετακομίζει και γίνεται στενός φίλος των Μαρτς, ιδιαίτερα της Τζο. Ο κύριος Λόρενς καθοδηγεί την Μπεθ, της οποίας η εξαιρετική ερμηνεία στο πιάνο του θυμίζει την αποθανούσα κόρη του, και η Μεγκ ερωτεύεται τον δάσκαλο του Λόρι, Τζον Μπρουκ.
Όταν ο κύριος Μαρτς τραυματίζεται, η Τζο πουλάει τα μαλλιά της, ώστε η Μαμί να πάει με το τρένο για να τον φροντίσει μέχρι να αναρρώσει. Όσο λείπει η Μαμί, η Μπεθ επισκέπτεται μια ταλαιπωρημένη οικογένεια μεταναστών, πηγαίνοντάς τους φαγητό και καυσόξυλα. Από αυτούς κολλάει οστρακιά. Περιμένοντας την επιστροφή της Μαμί, η Μεγκ και η Τζο, που και οι δύο έχουν περάσει οστρακιά, στέλνουν την Έιμι μακριά για να μείνει με τη θεία Μαρτς, για να μην κολλήσει. Η Έιμι λέει λυπημένη στον Λόρι ότι μπορεί να πεθάνει χωρίς να τη φιλήσουν ποτέ. Εκείνος υπόσχεται να τη φιλήσει πριν πεθάνει, αν αρρωστήσει.
Πριν από την αρρώστια της Μπεθ, η Τζο έκανε παρέα στη θεία Μαρτς αρκετά χρόνια, και παρόλο που δεν της άρεσε, ήλπιζε ότι θα την πήγαινε μαζί της στην Ευρώπη. Η υγεία της Μπεθ επιδεινώνεται, οπότε η Μαμί επιστρέφει στο σπίτι, με σκοπό να τη φροντίσει για να αναρρώσει πριν από τα Χριστούγεννα, αλλά η ασθένεια την έχει εξασθενίσει σοβαρά. Ο κύριος Λόρενς χαρίζει το πιάνο της κόρης του στην Μπεθ, η Μεγκ δέχεται την πρόταση γάμου του Τζον Μπρουκ και ο κύριος Μαρτς τους κάνει έκπληξη, επιστρέφοντας σπίτι από τον πόλεμο.
Περνούν τέσσερα χρόνια. Η Μεγκ (πλέον 20 ετών) και ο Τζον παντρεύονται και η υγεία της Μπεθ επιδεινώνεται. Αποφοιτώντας από το κολέγιο, ο Λόρι κάνει πρόταση γάμου στην Τζο (που είναι πλέον 19) και της ζητά να πάει μαζί του στο Λονδίνο, αλλά εκείνη, καθώς τον βλέπει περισσότερο ως αδερφό παρά ως εραστή, αρνείται. Η Τζο απογοητεύεται όταν η θεία Μαρτς αποφασίζει να πάρει μαζί της την 17χρονη Έιμι στην Ευρώπη αντί για την ίδια. Έκανε χρόνια παρέα στη θείας Μαρτς και επιθυμεί να συνεχίσει την καλλιτεχνική της κατάρτιση στην Ευρώπη. Συντετριμμένη, η Τζο φεύγει για τη Νέα Υόρκη για να γράψει μάθει τη ζωή. Εκεί συναντά τον Φρίντριχ Μπάερ, έναν Γερμανό καθηγητή που την εντυπωσιάζει και την διεγείρει πνευματικά, μυώντας τη στην όπερα και τη φιλοσοφία και ενθαρρύνοντάς τη να γράψει καλύτερες ιστορίες από ταβικτοριανά μελοδράματα που έχει γράψει μέχρι τότε.
Η Τζο επιστρέφει στο σπίτι για τη δεκαοχτάχρονη Μπεθ, η οποία τελικά πεθαίνει από επιπλοκές της οστρακιάς που την ταλαιπωρούσε τα τελευταία τέσσερα χρόνια. Η λυπημένη Τζο αποσύρεται στην άνεση της σοφίτας, γράφοντας την ιστορία της ζωής της. Με την ολοκλήρωση του έργου της, το στέλνει στον καθηγητή Μπάερ. Εντωμεταξύ, η Μεγκ γεννάει τα δίδυμα Ντέμι και Νταίζη.
Ένα γράμμα από την Έιμι τους λέει ότι η θεία Μαρτς παραείναι άρρωστη για να ταξιδέψει, οπότε η Έιμι πρέπει να παραμείνει στην Ευρώπη μαζί της. Στο Λονδίνο, ο Λόρι λαμβάνει γράμμα από την Τζο σχετικά με τον θάνατο της Μπεθ, λέγοντας ότι η Έιμι βρίσκεται στο Βεβέ και δεν μπορεί να επιστρέψει σπίτι. Αμέσως εκείνος πάει να παρασταθεί στην Έιμι. Οι δυο τους επιστρέφουν τελικά στο σπίτι των Μαρτς παντρεμένοι, προς έκπληξη της Τζο, η οποία τελικά χαίρεται.
Ανάπτυξη
Χρειάστηκαν 12 χρόνια για να βρουν οι Μικρές κυρίες εταιρεία παραγωγής. Σύμφωνα με τη σεναριογράφο Ρόμπιν Σουίκορντ και την παραγωγό Ντενίζ Ντι Νόβι «ο κόσμος δεν ενδιαφερόταν για μια ταινία με πολλές γυναίκες». Τελικά, η Columbia Pictures συμφώνησε να εξετάσει το έργο υπό τον όρο ότι η να παίξει την Τζο η Ουινόνα Ράιντερ.
Αρχικά, η Γκίλιαν Άρμστρονγκ δεν συμμετείχε στη σκηνοθεσία του Μικρές κυρίες. Απέρριψε την προσφορά αρκετές φορές λόγω των ομοιοτήτων μεταξύ αυτής και της ταινίας της My Brilliant Career. Ωστόσο, συνειδητοποίησε ότι οι δύο ταινίες ήταν τελικά διαφορετικές. Κατά τη συγγραφή, η Άρμστρονγκ επέλεξε να μην ανατρέξει στις προηγούμενες ταινίες για έμπνευση, αλλά να μείνει πιστή στο μυθιστόρημα.
Ηθοποιοί
Μαζί με τη Ουινόνα Ράιντερ, η οποία έχει ήδη υπογράψει συμβόλαιο για να παίξει την Τζο, εστάλησαν προσφορές για τους ρόλους της Μαμί και του Λόρι στη Σούζαν Σαράντον και στον Κρίστιαν Μπέιλ. Η Σαράντον παραλίγο να απορρίψει τον ρόλο γιατί "...ήταν προς το τέλος της σχολικής χρονιάς και είχα αρκετά αυστηρή πολιτική να μην αφήνω τα παιδιά μου".
Ο ρόλος της Έιμι ήταν η πιο δύσκολη απόφαση για κάστινγκ. Αυτή η διασκευή ήταν η πρώτη και μοναδική που δύο διαφορετικές ηθοποιοί έπαιξαν την Έιμι στη διάρκεια της ταινίας. Σύμφωνα με την παραγωγό, υπήρχε κάτι «παράξενο» στο να παίζεις μια ηθοποιός πρώτα ένα παιδί και μετά έναν ενήλικα.
Μεταξύ αυτών που δοκιμάστηκαν για τον ρόλο της Έιμι ήταν η άγνωστη τότε Νάταλι Πόρτμαν και η Θόρα Μπερτς που είχε ήδη γυρίσει το Χόκους Πόκους: Οι τρεις μάγισσες και το Παιχνίδια ολέθρου. Στο τέλος, επιλέχθηκε η Κίρστεν Ντανστ. Η απόφαση για τον ρόλο της μεγαλύτερης Έιμι ήταν μεταξύ της Ρις Γουίδερσπουν και της Σαμάνθα Μάθις. Η πρώτη επιλογή ήταν η Γουίδερσπουν. Ωστόσο, η υπεύθυνη κάστινγκ Κάρι Φρέζιερ αποφάσισε τελικά να συμβιβαστεί με τη Μάθις.
Ο αρχικός υποψήφιος για να παίξει τον Μπάερ ήταν ο Χιου Γκραντ. «Όλοι είχαμε τεράστια αγάπη στον Χιου». Ωστόσο, η Φρέζιερ δεν συμφώνησε με την ιδέα, ισχυριζόμενη ότι η επιλογή ήταν λίγο "άσχετη". Ο Γκραντ παραήταν νέος και σίγουρος για να παίξει τον Μπάερ του βιβλίου που ήθελε η Φρέιζερ. Ο Τζον Τουρτούρο πίεσε επίσης επίμονα για να πάρει τον ρόλο, αλλά η Φρέζιερ ήθελε έναν πιο ποιητικό Μπάερ και επέλεξε τον Γκέιμπριελ Μπερν.
Γυρίσματα
Η μεταφορά του μυθιστορήματος Μικρές κυρίες του 1994 γυρίστηκε κυρίως στον Καναδά. Ωστόσο, ορισμένες σκηνές γυρίστηκαν στις Ηνωμένες Πολιτείες, στη Μασαχουσέτη. Η Γκίλιαν Άρμστρονγκ έμεινε πιστή στην εποχή των Μικρών κυριών. Η συνολική αισθητική του φιλμ επηρεάστηκε σε μεγάλο βαθμό από φωτογραφίες, πίνακες και σχέδια της εποχής. Η Άρμστρονγκ και ο διευθυντής φωτογραφίας Τζέφρι Σίμπσον εμπνεύστηκαν από έργα τέχνης που δημιουργήθηκαν την Εποχή του Εμφυλίου Πολέμου, όταν γράφτηκε το βιβλίο. Σε συνεργασία με το υπόλοιπο συνεργείο, χρησιμοποίησαν αυτά τα έργα τέχνης ως κατευθυντήριες γραμμές για τα σκηνικά, τα κοστούμια, τον χρωματικό τόνο, ακόμη και τον φωτισμό.
Κριτικές
Στον ιστότοπο Rotten Tomatoes, το 93% από τις 42 κριτικές ήταν θετικές, με μέση βαθμολογία 7,3/10. Στο Metacritic, η ταινία έχει σταθμισμένο μέσο όρο βαθμολογίας 87 στα 100 με βάση 23 κριτικούς, υποδηλώνοντας «καθολική αναγνώριση».
Ο Ρότζερ Έμπερτ από την εφημερίδα Chicago Sun-Times βράβευσε την με ταινία 31⁄2 αστέρια, αποκαλώντας τη "μια εκπληκτικά ευκρινή και έξυπνη αφήγηση της διάσημης ιστορίας της Λουίζα Μέι Άλκοτ".
Εισπράξεις
Η ταινία έκανε πρεμιέρα σε 1.503 οθόνες στις ΗΠΑ και τον Καναδά στις 21 Δεκεμβρίου 1994. Είχε κέρδος 5,3 εκατομμύρια δολάρια και κατέλαβε την 6η θέση το πρώτο Σαββατοκύριακο αποφέροντας τελικά 50,1 εκατομμύρια δολάρια στις Ηνωμένες Πολιτείες και τον Καναδά. Διεθνώς, κέρδισε 45 εκατομμύρια δολάρια, έναντι των 15–18 εκατομμυρίων δολαρίων του προϋπολογισμού της.
Άλλα μέσα
Η ταινία κυκλοφόρησε το πρώτο της βίντεο στη Βόρεια Αμερική στις 20 Ιουνίου 1995. Κυκλοφόρησε σε ντιβιντί στις 25 Απριλίου 2000. Σε μορφή Blu-ray κυκλοφόρησε τρεις φορές.
Εξωτερικοί σύνδεσμοι
Κατηγορία:Ταινίες τοποθετημένες στη Νέα Υόρκη Κατηγορία:Ταινίες παραγωγής Columbia Pictures Κατηγορία:Αμερικανικές αισθηματικές δραματικές ταινίες Κατηγορία:Αμερικανικές χριστουγεννιάτικες ταινίες Κατηγορία:Ταινίες του 1994
Φρίντριχ Βίλχελμ Μούρναου
Ο Φρίντριχ Βίλχελμ Μούρναου (γερμ.: Friedrich Wilhelm Murnau, 28 Δεκεμβρίου 1888 - 11 Μαρτίου 1931) ήταν από τους σημαντικότερους Γερμανούς σκηνοθέτες της δεκαετίας του 1920. Το πραγματικό του όνομα ήταν Φρίντριχ Βίλχελμ Πλούμπε (Plumpe). Γεννήθηκε στο Μπίλεφελντ και πέθανε στη Σάντα Μπάρμπαρα (Καλιφόρνια).
Επιρροή
Οι περισσότεροι χαρακτήρες της ταινίας Βλέπω το Θάνατό σου έχουν τα ονόματα σκηνοθετών ή αστέρων ασπρόμαυρων ταινιών τρόμου, συμπεριλαμβανομένου του Λάρυ Μούρναου, ως φόρο τιμής στον Φρίντριχ Βίλχελμ Μούρναου.
Εξωτερικοί σύνδεσμοι
Κατηγορία:Γερμανοί σεναριογράφοι Κατηγορία:ΛΟΑΤ πρόσωπα από τη Γερμανία Κατηγορία:Γερμανοί σκηνοθέτες κινηματογράφου
Α2 Εθνική Πετοσφαίρισης Ελλάδας Γυναικών 2010–11
Το πρωτάθλημα βόλεϊ Α2 κατηγορίας γυναικών της περιόδου 2010−11 έγινε με τη συμμετοχή 24 ομάδων χωρισμένες σε τρεις ομίλους. Οι τρεις πρωταθλήτριες των ομίλων προβιβάστηκαν στην Α1 κατηγορία.
Βαθμολογίες
{|
Α' όμιλος
Σε 12 αγώνες
Β' όμιλος
Σε 14 αγώνες
Γ' όμιλος
Σε 16 αγώνες
Εξωτερικοί σύνδεσμοι
Κατηγορία:Α2 εθνική κατηγορία πετοσφαίρισης γυναικών Κατηγορία:Πετοσφαίριση το 2010 Κατηγορία:Πετοσφαίριση το 2011
Γεώργιος Ζαφειρόπουλος
Ο Γεώργιος Ζαφειρόπουλος υπήρξε Έλληνας στρατιωτικός.
Έφτασε στο βαθμό του Υποστρατήγου.
Διετέλεσε υφυπουργός Αγορανομίας στην κυβέρνηση του Ιωάννη Μεταξά και μετά σε εκείνη του Κορυζή από τις 12 Δεκεμβρίου 1938 ως τις 20 Απριλίου 1941.
Παραπομπές
Κατηγορία:Έλληνες αξιωματικοί του Στρατού Ξηράς Κατηγορία:Έλληνες υφυπουργοί Αγορανομίας
1095
Η τρέχουσα σελίδα αφορά το έτος 1095 κατά το Γρηγοριανό ημερολόγιο
Θάνατοι
Κατηγορία:Έτη
Γκονσάλο Μπεγιόσο
Ο Γκονσάλο Μπεγιόσο, ισπανική: Gonzalo Belloso (γεννημένος στις 30 Μαρτίου 1974 στο Ροσάριο) είναι Αργεντινός ποδοσφαιριστής, ο οποίος αγωνίζεται στην θέση του επιθετικού. Αυτό τον καιρό είναι άνεργος καθώς λύθηκε η συνεργασία του με την Ροσάριο Σεντράλ, ομάδα της Πριμέρα Ντιβιζιόν Αργεντινής, τον Ιούλιο του 2008.
Ο Μπεγιόσο είχε τρία περάσματα από τις αργεντίνικες Λανούς (όπου κατέκτησε το 1996 το Κόπα Κονμεμπόλ) και Ροσάριο Σεντράλ. Στην Αργεντινή, αγωνίστηκε, επίσης, με τις Ράσινγκ Κλουμπ ντε Αβεγιανέδα και Κολόν ντε Σάντα Φε.
Ο Μπεγιόσο αγωνίστηκε, ακόμη, με αριθμό ομάδων εκτός Αργεντινής, όπως η Κομπρελόα στη Χιλή, η ΡΚ Στρασμπούρ στη Γαλλία, η Κρους Ασούλ στο Μεξικό, η Ολίμπια στην Παραγουάη και η θαμόρα ΚΦ στην Ισπανία.
Εξωτερικοί Σύνδεσμοι
Κατηγορία:Αργεντινοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Κλουμπ Ατλέτικο Λανούς Κατηγορία:Ποδοσφαιριστές Κομπρελόα Κατηγορία:Ποδοσφαιριστές ΡΚ Στρασμπούρ Κατηγορία:Ποδοσφαιριστές Κρους Ασούλ Κατηγορία:Ποδοσφαιριστές Κλουμπ Ολίμπια Κατηγορία:Ποδοσφαιριστές Ροσάριο Σεντράλ Κατηγορία:Ποδοσφαιριστές Ράσινγκ Κλουμπ Κατηγορία:Ποδοσφαιριστές Κλουμπ Ατλέτικο Κολόν
Κάστρο Μίραμπελ
Τα σημερινά ερείπια του κάστρου είναι της εποχής των Σταυροφόρων όπου πάνω σε ερείπια Ρωμαϊκής και Βυζαντινής οχύρωσης έχτισαν το κάστρο. Σήμερα ανάμεσα σε άλλα διασώζεται μια βυζαντινή πύλη με ελληνική επιγραφή του 4ου ή 5ου αιώνα που αναφέρει «Το μαρτύριο του Αγίου Κηρύκου», και κτίριο της Οθωμανικής εποχής.
Ιστορία
Το 1134 ο βασιλιάς Φουλκ της Ιερουσαλήμ έδωσε φέουδο στον ιππότη Μίραμπελ την κομητεία της Γιάφα. Ο Μίραμπελ έχτισε πάνω στα ερείπια μιας ρωμαϊκοβυζαντινής οχύρωσης στην κορυφή του λόφου το κάστρο σαν κατοικία του.
Όταν ο Μίραμπελ πέθανε το 1150 ανέλαβε κύριος του κάστρου ο Μανασσής δεύτερος σύζυγος της γυναίκας του. Στον πόλεμο διαδοχής που ακολούθησε το κάστρο πολιορκήθηκε το 1152, ο Μανασσής παραδόθηκε και εξορίστηκε.
Έπειτα, κύριος του Μίραμπελ ανέλαβε ο Μπαρισάνς κι έπειτα το κληρονόμησε το 1170 ο αδελφός του Βαλδουίνου της Ιμπελίν.
Στους λόφους γύρω από το κάστρο διαμορφώθηκε Φράγκικος οικισμός. Μετά την μάχη της Χαττίν και τον το Ιούλιο του 1187 κατακτήθηκε από τον αδελφό του Σαλαντίν, Αλ Αντίλal. Κατά τη διάρκεια του 13ου αιώνα, εγκαταλείφθηκε.
Τον 17ο και 18ο αιώνα, το κάστρο ξανά χρησιμοποιήθηκε από τους Οθωμανούς ξανά ως οχυρό.
Εξωτερικοί σύνδεσμοι
Κατηγορία:Βυζαντινά κάστρα Κατηγορία:Σταυροφορικά κάστρα Κατηγορία:Κάστρα στο Ισραήλ Κατηγορία:Βασίλειο της Ιερουσαλήμ
Καπντενάκ-Γκαρ
Το Καπντενάκ-Γκαρ (γαλλικά: Capdenac-Gare, οξιτανικά: Capdenac) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Καπντενακουά (γαλλικά: Capdenacois).
Παραπομπές
Κατηγορία:Κοινότητες του Αβερόν
Ρικάρδο Μποτσίνι
Ο Ρικάρδο Ενρίκε Μποτσίνι (Ricardo Enrique Bochini, γεννήθηκε 25 Ιανουαρίου 1954) είναι Αργεντινός πρώην ποδοσφαιριστής και εμβληματική μορφή της Ιντεπεντιέντε, με την οποία αγωνίστηκε σε 703 επίσημους αγώνες σε 19 χρόνια. Μικρόσωμος επιθετικός μέσος, που μπορούσε να αγωνιστεί και ως δεξιός ακραίος επιθετικός, έχει μείνει στην ιστορία για την ικανότητά του να τροφοδοτεί τους κεντρικούς επιθετικούς με μακρινές κάθετες πάσες στην πλάτη της άμυνας, γνωστές και ως πάσες μποτσινέσκο.
Μολονότι δεν είναι ιδιαίτερα γνωστός στην Ευρώπη, θεωρείται ως ένας από τους θρύλους του αργεντίνικου ποδοσφαίρου - σε είκοσι χρόνια καριέρας (όλα στην Ιντεπεντιέντε) κατέκτησε 4 εθνικά πρωταθλήματα, ισάριθμα Κόπα Λιμπερταδόρες και δύο Διηπειρωτικά. Κατέχει το ρεκόρ συμμετοχών με μία ομάδα στην Α' Κατηγορία - συνολικά 634 αγώνες και 97 γκολ, από το 1972 έως το 1991. Εάν συνυπολογισθούν και οι συμμετοχές των «κόκκινων διαβόλων» στις διεθνείς διοργανώσεις, φθάνει τους 740 αγώνες.
Παρά τα σπουδαία κατορθώματά του, δεν ευτύχησε να έχει ανάλογη καριέρα με την εθνική ομάδα, ευρισκόμενος στη σκιά αρχικά των Αμέρικο Γκαγιέγο και Νορμπέρτο Αλόνσο και μετά του Ντιέγκο Μαραντόνα. Πρωτοφόρεσε τη φανέλα των «μπιανκοτσελέστε» το 1977 και μέτρησε συνολικά 28 συμμετοχές, κυρίως σε αγώνες μικρής σημασίας (11 επίσημα και 17 φιλικά ματς). Τελευταία εμφάνισή του με το εθνόσημο ήταν ο ημιτελικός του Μουντιάλ του Μεξικού (1986), όταν αγωνίσθηκε λίγα λεπτά εναντίον του Βελγίου.
Λίγους μήνες μετά την αποχώρησή του το 1991 κατόπιν τραυματισμού, ανέλαβε διευθυντής του συλλόγου.
Διακρίσεις
¹ Δεν συμπεριλαμβάνεται το Μετροπολιτάνο του 1971 και το Κόπα Λιμπερταδόρες του 1972, όπου είχε δηλωθεί αλλά δεν αγωνίσθηκε ούτε λεπτό.
Εξωτερικοί σύνδεσμοι
Κατηγορία:Αργεντινοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Παγκοσμίου Κυπέλλου 1986 Κατηγορία:Ποδοσφαιριστές Κόπα Αμέρικα 1979 Κατηγορία:Ποδοσφαιριστές Ιντεπεντιέντε Κατηγορία:Ποδοσφαιριστές Εθνικής Αργεντινής Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Παναγιώτης Τριάδης
Ο Παναγιώτης Τριάδης (γενν. στις 9 Σεπτεμβρίου 1992) είναι Έλληνας επαγγελματίας ποδοσφαιριστής. Αγωνίζεται ως πλάγιος μέσος ή επιθετικός.
Βέεν Βίζμπαντεν
2010-11
Στις αρχές του 2011, σε ηλικία 19 ετών, ο Τριάδης υπέγραψε επαγγελματικό συμβόλαιο στη ομάδα μέχρι τις 30 Ιουνίου 2012. Τον Απρίλιο του 2011 ήρθε από τον πάγκο, για να κάνει το ντεμπούτο του στο ημιτελικό του Κυπέλλου Εσσιάν εναντίον της TGM ΣΒ Γιούγκενσχαϊμ, σε μία νίκη με 5-0, όπου έδωσε 2 ασίστ.
Ο Τριάδης ξεκίνησε να παίζει και για την πρώτη ομάδα στην 3. Λίγκα, καθώς και για τη δεύτερη ομάδα στην Χέσσενλιγκα. Έκανε το ντεμπούτο του στην 3. Λίγκα τη δεύτερη αγωνιστική, στον ισόπαλο χωρίς γκολ αγώνα εναντίον της ΦφΜ Στουτγκάρδης ΙΙ. Συνολικά είχε πέντε συμμετοχές για το σύλλογο και επιπλέον οχτώ συμμετοχές με τη δεύτερη ομάδα. Στο τέλος της σεζόν το συμβόλαιο του δεν επεκτάθηκε.
Ξάνθη
2012-13
Μετά την αποδέσμευση από την προηγούμενη ομάδα του, ο Τριάδης υπέγραψε συμβόλαιο με τη Ξάνθη της Σούπερλιγκ με ελεύθερη μεταγραφή. Έκανε το ντεμπούτο του ως αλλαγή την έβδομη αγωνιστική εναντίον του Ολυμπιακού, σε μια ήττα με 0-4. Η πρώτη του εμφάνιση ως βασικός έγινε εναντίον του ΠΑΣ Γιάννινα, όπου αγωνίστηκε για 90 λεπτά και αναδείχθηκε ο Πολυτιμότερος παίχτης του αγώνα, παρά την ήττα με 0-1.
Ο Τριάδης έκανε το ευρωπαϊκό ντεμπούτο του στο δεύτερο προκριματικό γύρο του ΟΥΕΦΑ Γιουρόπα Λιγκ, εναντίον της Λίνφιλντ από τη Βόρεια Ιρλανδία, στην ήττα με 0-1, όπου παραλίγο να σκοράρει από ελεύθερο χτύπημα. Η Ξάνθη προχώρησε στον επόμενο γύρο, αφού κέρδισε την Λίνφιλντ στον εκτός έδρας επαναληπτικό αγώνα με 2-1 στην παράταση. Άφησε το αποτύπωμα του στον τρίτο προκριματικό γύρο με αντίπαλο τη Σταντάρ Λιέγης, όταν έδωσε ασίστ για το γκολ του Τζούλιαν Ντε Γκούζμαν, έχοντας προσπεράσει τρεις αντιπάλους και σεντράροντας για τον σκόρερ. Η Ξάνθη αποκλείστηκε με συνολικό σκορ 2-4. Αυτή η σεζόν αποδείχτηκε κομβική για αυτόν, καθώς έπαιξε σχεδόν σε όλους τους αγώνες της σεζόν, σημειώνοντας τρία γκολ. Μετά την πρώτη συμμετοχή της σε ευρωπαϊκή διοργάνωση, η Ξάνθη απογοήτευσε στο πρωτάθλημα τερματίζοντας στη 16η θέση και έπαιξε αγώνα πλέι οφ με τον Ολυμπιακό Βόλου. Η Ξάνθη κατάφερε να μείνει στη Σούπερλιγκ, αφού κέρδισε την θεσσαλική ομάδα με 2-1.
2014-15
Ύστερα από την εκπληκτική προηγούμενη σεζόν, τα πράγματα αντιστράφηκαν για τον Τριάδη. Κατά τη διάρκεια της προετοιμασίας, ένας τραυματισμός στον προσαγωγό τον άφησε έξω για οκτώ μήνες, με αποτέλεσμα να χάσει σχεδόν όλη τη σεζόν. Ο Τριάδης έκανε το ντεμπούτο του την σεζόν 2014-15 την 32η αγωνιστική εναντίον του Παναθηναϊκού στην ήττα με 0-2. Την επόμενη αγωνιστική μπόρεσε να παίξει σε όλον τον αγώνα, στην ισοπαλία χωρίς τέρματα εναντίον του Αστέρα Τρίπολης. Ο τρίτος του αγώνας της σεζόν ήταν την τελευταία αγωνιστική εναντίον του Πανθρακικού, στην ήττα με 0-2. Η Ξάνθη τερμάτισε στην 8η θέση.
2015-16
Όπως και την προηγούμενη σεζόν, ο Τριάδης έχασε τα πρώτα παιχνίδια, τώρα λόγω μυϊκού τραυματισμού. Επανήλθε γρήγορα και κατάφερε να συνεισφέρει στην ομάδα του. Ο προπονητής της Ξάνθης, Ραζβάν Λουτσέσκου τον χρησιμοποίησε μόνο στο ένα τρίτο περίπου των αγώνων πρωταθλήματος. Κατάφερε να έχει δύο ασίστ, εναντίον του ΠΑΟΚ και του Λεβαδειακού, με τους δύο αγώνες να λήγουν ισόπαλοι με 1-1 και 2-2 αντίστοιχα. Η Ξάνθη απέτυχε να πάρει ένα ευρωπαϊκό εισιτήριο, τερματίζοντας στη 13η θέση.
2016-17
Με τη Ξάνθη να αλλάζει προπονητή προσλαμβάνοντας τον Μίλαν Ράσταβατς, ο Τριάδης έπρεπε να αποδείξει την αξία του, παρά τη δυνατή του προηγούμενη σεζόν, προκειμένου να θεωρηθεί βασικός από το νέο προπονητή. Στον πρώτο αγώνα για το Κύπελλο, στην νίκη με 2-0 επί του Παναιτωλικού, σημείωσε το δεύτερο γκολ του αγώνα, το οποίο ήταν το πρώτο του γκολ σε αγώνα εκτός του πρωταθλήματος. Αφού χρησιμοποιήθηκε κυρίως ως αλλαγή σε αγώνες πρωταθλήματος, ξεκίνησε βασικός στο δεύτερο αγώνα για το Κύπελλο, στη νίκη με 4-2 επί του Εργοτέλη, στον οποίο εκμεταλλεύτηκε την ευκαιρία του, σημειώνοντας δύο γκολ και δίνοντας μία ασίστ. Στις 4 Νοεμβρίου αγωνίστηκε στον συνολικά 100ο αγώνα της σταδιοδρομίας του, στην νίκη με 3-1 επί του Παναιτωλικού. Λίγο αργότερα έσπασε το χέρι του, μένοντας έξω για αρκετές εβδομάδες. Μετά από μια δύσκολη περίοδο κατά την οποία δεν έπαιρνε ικανοποιητικό χρόνο παιχνιδιού, έπαιξε με τον Παναιτωλικό, όπου έδωσε ασίστ στον Ματίας Γκαστόν Κάστρο, ο οποίος πέτυχε το νικηφόρο γκολ στη νίκη με 1-0.
Απόλλων Σμύρνης
2018-19
Στις 12 Ιουλίου 2018 ο Απόλλων Σμύρνης ανακοίνωσε την απόκτησή του με ελεύθερη μεταγραφή. Έκανε το ντεμπούτο για τη νέα του ομάδα την πρώτη αγωνιστική, στην ήττα με 0-1 εναντίον της ΑΕΛ, αντικαθιστώντας τον Άιλερς στο 58ο λεπτό. Στις 15 Σεπτεμβρίου 2018, στην ήττα με 1-2 από τον ΠΑΣ Γιάννινα, όπου έδωσε ασίστ για το μοναδικό γκολ της ομάδας, ο Τριάδης συμπλήρωσε 100 αγώνες πρωταθλήματος. Πέτυχε το πρώτο του γκολ για τον Απόλλων στις 12 Νοεμβρίου 2018, στην εντός έδρας ήττα με 1-2 από τον Άρη Θεσσαλονίκης. Στις 14 Ιανουαρίου 2019, τερμάτισε το συμβόλαιο του κοινή συναίνεση.
Νορθ Ιστ Γιουνάιτεντ ΦΚ
2018–19
Στις 18 Ιανουαρίου 2019 υπέγραψε στην Νορθ Ιστ Γιουνάιτεντ ΦΚ της Ινδικής Σούπερ Λιγκ με ελεύθερη μεταγραφή. Ήταν ο δεύτερος Έλληνας που αγωνίστηκε στην ομάδα, ύστερα από τον Αλέξανδρο Τζόρβα τη σεζόν 2014-15. Στις 26 Ιανουαρίου 2019, έκανε το ντεμπούτο του για την ομάδα στη νίκη με 1–0 εναντίον της Τσεναϊγίν ΦΚ. Παρ' όλο που ήταν στην ομάδα μόλις για τέσσερις μήνες, κατάφερε να εντυπωσιάσει τους φιλάθλους και κέρδισε το βραβείο των φιλάθλων για τον Παίκτη της Χρονιάς για τον καλύτερο μέσο.
2019–20
Στις 18 Σεπτεμβρίου 2019, ανακοινώθηκε επίσημα ότι ο Τριάδης θα έμενε στην ομάδα για τη σεζόν 2019-20. Στις 27 Νοεμβρίου 2019, σημείωσε το πρώτο του γκολ για την ομάδα στην ισοπαλία με 2–2 εναντίον της Μουμπάι Σίτι ΦΚ. Στις 30 Δεκεμβρίου 2019, ο Τριάδης αποχώρησε από την ομάδα.
ΠΑΣ Γιάννινα
Το καλοκαίρι του 2021 ανακοινώθηκε από τον ΠΑΣ Γιάννινα.
Εθνικές ομάδες
Έχει αγωνιστεί στις «μικρές» εθνικές ομάδες της Γερμανίας (U15, U16 και U17) με συνολικά 28 συμμετοχές και 12 γκολ. Ακολούθως, επέλεξε να αγωνιστεί με την Εθνική Ελλάδας U19, σημειώνοντας 1 γκολ σε 3 συμμετοχές.
Στατιστικά σταδιοδρομίας
Μέχρι τις 12 Ιανουαρίου 2019. <references group="lower-alpha">
Προσωπική ζωή
Γεννήθηκε στο Χέρντεκε της Γερμανίας από Έλληνες γονείς. Κατά τη διάρκεια της παιδικής του ηλικίας, αυτός και η οικογένειά του μετακόμισαν στο Βίζμπαντεν, όπου σπούδασε στο Διεθνές Σχολείο Φρανκφούρτης. Έχει έναν μικρότερο αδερφό και μιλάει άπταιστα ελληνικά, γερμανικά και αγγλικά.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Γερμανοί ελληνικής καταγωγής Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Γερμανίας Κ15 Κατηγορία:Ποδοσφαιριστές Εθνικής Γερμανίας Κ16 Κατηγορία:Ποδοσφαιριστές Εθνικής Γερμανίας Κ17 Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές ΣΦ Βέεν Βίζμπαντεν Κατηγορία:Ποδοσφαιριστές 3. Λίγκα Κατηγορία:Ποδοσφαιριστές Α.Ο. Ξάνθη Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Νορθ Ιστ Γιουνάιτεντ ΦΚ Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Σούπερ Λιγκ Ινδίας Κατηγορία:Ξένοι ποδοσφαιριστές στην Ινδία Κατηγορία:Έλληνες ποδοσφαιριστές στο εξωτερικό
Λαγκούβαρδος
Με την ονομασία Λαγκούβαρδος μπορεί να αναφέρονται οι εξής οικισμοί:
Φιλάμμωνας
Στην ελληνική μυθολογία με το όνομα Φιλάμμωνας (Φιλάμμων) είναι γνωστός ένας θρυλικός τραγουδιστής και μουσικός από τη Θράκη, γιος του θεού Απόλλωνα και της Χιόνης. Ο Φιλάμμων είναι κυρίως γνωστός ως ο πατέρας του Θαμύριδος ή Θαμύρα, διάσημου ποιητή, τραγουδιστή και μουσικού, στον οποίο οι αρχαίοι Έλληνες απέδιναν πολλά ποιήματα, καθώς και νεωτερισμούς στη Μουσική. Σύζυγος του Φιλάμμωνα και μητέρα του Θαμύριδος ήταν η Αγριόπη. Ως ετεροθαλής αδελφός (από άλλο πατέρα) ή γιος του Φιλάμμωνα αναφέρεται και ο Εύμολπος.
Πηγές
Φιλαμμωνας
Φιλομήλα
Στην ελληνική μυθολογία με το όνομα Φιλομήλα είναι γνωστά τα παρακάτω τρία διαφορετικά πρόσωπα:
Πηγές
Φιλομηλα
Στρομπολίκιο
Το Στρομπολίκιο (Strombolicchio) είναι μια ακατοίκητη βραχονησίδα στο ΒΑ άκρο του Αρχιπελάγους των Αιολίδων. Φιλοξενεί έναν αυτόματο φάρο που λειτουργεί με ηλιακή ενέργεια.
Στην πραγματικότητα ένας βράχος από βασάλτη ανθεκτικό στη διάβρωση, το Στρομπολίκιο είναι ό,τι απέμεινε από έναν ηφαιστειακό κρατήρα που έσβησε πριν από περίπου 200.000 χρόνια, όταν η δραστηριότητα μεταφέρθηκε λίγο νοτιότερα, και εν συνεχεία σκεπάστηκε από τα ίδια τα υλικά του. Από έναν άλλο κρατήρα του ίδιου ηφαιστείου, ο οποίος παραμένει ενεργός ως τις μέρες μας, δημιουργήθηκε αργότερα το Στρόμπολι που απέχει μόλις ένα ναυτικό μίλι.
Εξωτερικοί σύνδεσμοι
Κατηγορία:Αιολίδες Νήσοι
Δανιήλ Μοσχοπολίτης
Ο Δανιήλ Μοσχοπολίτης (1754 - 1825) υπήρξε γνωστός Βλάχος λόγιος από την Μοσχόπολη, μαθητής του Θεόδωρου Καβαλιώτη, καθηγητή και διευθυντή της Νέας Ακαδημίας Μοσχοπόλεως. Ο Δανιήλ υπήρξε ιδιαίτερα γνωστός ως λόγιος και καθηγητής της Νέας Ακαδημίας, του περίφημου εκπαιδευτικού ιδρύματος που λειτουργούσε στην Μοσχόπολη τον 18ο αιώνα. Ήταν επίσης ο πρώτος που συνέγραψε τετράγλωσσο λεξικό (ελληνικό, βουλγαρικό, βλάχικο και αλβανικό) το 1794. Το έργο αυτό αποσκοπούσε στον εξελληνισμό μη ελληνόφωνων πληθυσμών των Βαλκανίων. Στο προοίμιο του έργου χαρακτηριστικά αναφέρει:
Το 1802 ανέλαβε διευθυντής του σχολείου της Μοσχόπολης.
Πηγές
Κατηγορία:Έλληνες λόγιοι του 18ου αιώνα Κατηγορία:Βλάχοι
Βαλκανικοί Αγώνες Στίβου 1973
Οι 32οι Βαλκανικοί Αγώνες Στίβου 1973 έγιναν από 24 ως 26 Αυγούστου στον Πειραιά, στο Στάδιο Καραϊσκάκη, με εξαίρεση τον μαραθώνιο δρόμο που διεξήχθη στην κλασική διαδρομή: Μαραθώνας - Παναθηναϊκό Στάδιο, την Κυριακή 26/8. Μετείχαν αθλητές και αθλήτριες από τις πέντε βαλκανικές χώρες, εκτός από την Αλβανία, ενώ η Τουρκία δεν μετείχε στις γυναίκες. Νικήτρια στους άνδρες αναδείχθηκε η Ρουμανία. Στις γυναίκες επικράτησε η Βουλγαρία.
Αξιοσημείωτα των αγώνων
Παρά τις προσδοκίες που είχαν καλλιεργηθεί, η Ελλάδα, νικήτρια της προηγούμενης διοργάνωσης στη Σμύρνη, δεν κατάφερε να τερματίσει πρώτη, αν και συγκέντρωσε 134 βαθμούς, που αποτελούσε μεταπολεμικό ρεκόρ. Αυτό είχε σαν αποτέλεσμα να ξεσπάσουν αποδοκιμασίες από τον κόσμο κατά ορισμένων αθλητών και κυρίως κατά του Χρήστου Παπανικολάου, ο οποίος τραυματίστηκε στην προθέρμανση και δεν έλαβε μέρος στον αγώνα. Το θέμα πήρε διαστάσεις έπειτα από δηλώσεις του αθλητή κατά των υπευθύνων του ΣΕΓΑΣ, οι οποίοι δεν ενημέρωσαν τον κόσμο και άφησαν τους αθλητές στο έλεος του κοινού, ενώ όταν πετυχαίνουν κάποια νίκη ή ρεκόρ σπεύδουν πρώτοι και καλύτεροι να φωτογραφηθούν μαζί τους. Ο ΣΕΓΑΣ αναγκάστηκε να εκδώσει απολογητική ανακοίνωση για το θέμα.
Στα θετικά της ελληνικής παρουσίας καταγράφονται τα δυο μετάλλια που κατέκτησε σε αγωνίσματα γυναικών για πρώτη φορά στην ιστορία των αγώνων. Στα αξιοσημείωτα ήταν πως η Γιουγκοσλαβία τερμάτισε στην τρίτη θέση αν και πήρε τις περισσότερες πρώτες νίκες τόσο στους άνδρες όσο και στις γυναίκες. Εντύπωση έκανε ο ταυτόχρονος τερματισμός στην πρώτη θέση των δύο Τούρκων μαραθωνοδρόμων Ακτάς και Ακτσάι, οι οποίοι είχαν δημιουργήσει ένα αχτύπητο δίδυμο στα βαλκάνια για πολλά χρόνια. Τέλος, ξεκίνησε η χρήση ηλεκτρονικού χρονόμετρου στους δρόμους.
Πηγές
Κατηγορία:Βαλκανικοί Αγώνες Στίβου Κατηγορία:Στίβος το 1973 Κατηγορία:Αθλητισμός στην Αθήνα Κατηγορία:Αθλητισμός στον Πειραιά
Υδροχλώριο
Το υδροχλώριο (αγγλικά hydrogen chloride) είναι ανόργανη διατομική ομοιοπολική χημική ένωση, που περιέχει υδρογόνο και χλώριο, με μοριακό τύπο HCl. Ανήκει στην κατηγορία των υδραλογόνων. Το χημικά καθαρό υδροχλώριο, σε κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι άχρωμο αέριο, το οποίο, όταν έρχεται σε επαφή με την υγρασία του ατμοσφαιρικού αέρα, σχηματίζει ορατούς λευκούς ατμούς. Το υδατικό διάλυμα υδροχλωρίου ονομάζεται υδροχλωρικό οξύ και συχνά παριστάνεται επίσης με τον τύπο HCl. Τόσο το υδροχλώριο όσο και το υδροχλωρικό οξύ είναι σημαντικές ενώσεις για την τεχνολογία και τη βιομηχανία.
Ιστορία
Οι αλχημιστές του Μεσαίωνα αναγνώριζαν ότι το υδροχλωρικό οξύ («acidum salis», όπως το ονόμαζαν τότε στα λατινικά, που αποδίδεται στα ελληνικά ως «σπίρτο του άλατος») παρήγαγε ατμούς υδροχλωρίου, τους οποίους ονόμαζαν «θαλασσινό όξινο αέρα» («marine acid air»). Το 17ο αιώνα, ο Γιόχαν Ρούντολφ Γκλάουμπερ (Johann Rudolf Glauber) χρησιμοποίησε αλάτι (χλωριούχο νάτριο, NaCl) και θειικό οξύ (H2SO4) για την παρασκευή θειικού νατρίου (Na2SO4),, απελευθερώνοντας έτσι (ταυτόχρονα) αέριο υδροχλώριο. Ο Καρλ Βίλελμ Σέελε (Carl Wilhelm Scheele) ανέφερε, επίσης, αυτήν την αντίδραση το 1772, και μερικές φορές πιστώνεται (σε διάφορα έντυπα) την ανακάλυψή της. Την ίδια χρονιά, ο Τζόζεφ Πρίστλεϋ (Joseph Priestley) παρασκεύασε υδροχλώριο, ενώ το 1810 ο Χάμφρυ Ντέυβυ (Humphry Davy) ανακάλυψε ότι αυτό (δηλαδή το υδροχλώριο) αποτελείται από υδρογόνο και χλώριο.
Κατά τη διάρκεια της Βιομηχανικής Επανάστασης, η ζήτηση για αλκαλικές ουσίες, όπως το ανθρακικό νάτριο (Na2CO3), αυξήθηκε και το 1791 ο Νικολά Λεμπλάν (Nicolas Leblanc) ανέπτυξε μια νέα βιομηχανική διαδικασία για την παραγωγή του ανθρακικού νατρίου. Κατά τη «μέθοδο Λεμπλάν» (Leblanc process), κοινό αλάτι μετατρέπεται σε ανθρακικό νάτριο, με θειικό οξύ, ασβεστόλιθο (ανθρακικό ασβέστιο, CaCO3) και άνθρακα, δίνοντας επίσης υδροχλώριο, ως παραπροϊόν. Μέχρι το 1863 το υδροχλώριο απελευθερωνόταν στον αέρα, αλλά η «Αλκαλική Δράση» (Alkali Act) του 1863 απαγόρευσε αυτήν την απελευθέρωση, οπότε οι μονάδες παραγωγής ανθρακικού νατρίου διοχέτευαν το αέριο υδροχλώριο σε νερό, παράγοντας έτσι υδροχλωρικό οξύ σε βιομηχανική κλίμακα. Αργότερα, αναπτύχθηκε η «μέθοδος Χάργκρειβς» (Hargreaves process), η οποία είναι παρόμοια με τη μέθοδο Λεμπλάν, εκτός από το ότι χρησιμοποιεί διοξείδιο του θείου (SO2, αντί για θειικό οξύ) και το νερό (αυτό το μείγμα δίνει θειώδες οξύ, H2SO3). Η διαδικασία είναι συνολικά εξώθερμη. Στις αρχές του 20ού αιώνα, η μέθοδος Λεμπλάν αντικαταστάθηκε από τη «μέθοδο Σολβέ» (Solvay process), κατά την οποία δεν συμπαράγεται υδροχλώριο. Ωστόσο, η παραγωγή υδροχλωρίου συνεχίστηκε, επειδή απ' αυτό παραγόταν το υδροχλωρικό οξύ.
Κατά τον 20ό αιώνα, ιστορικές χρήσεις του υδροχλωρίου ήταν η υδροχλωρίωση των αλκινίων για την παραγωγή χλωροπρενίου, βινυλοχλωριδίου και τα παράγωγα αυτών νεοπρένιο και PVC, αντίστοιχα. Στην παραγωγή του βινυλοχλωριδίου, γίνεται προσθήκη υδροχλωρίου στον τριπλό δεσμό του αιθίνιου, μετατρέποντας έτσι τον τριπλό σε διπλό δεσμό, και δίνοντας έτσι βινυλοχλωρίδιο:
Η λεγόμενη «ακετυλενική μέθοδος», που χρησιμοποιήθηκε μέχρι τη δεκαετία του 1960 (για την παραγωγή χλωροπρενίου), ξεκινούσε με το διμερισμό του ακετυλενίου, που παρήγαγε ενδιάμεσα βουτενίνιο. Στη συνέχεια, με προσθήκη υδροχλωρίου στον τριπλό δεσμό, παράγεται χλωροπρένιο (2-χλωρο-1,3-βουταδιένιο): 400px
Παραγωγή
Το μεγαλύτερο μέρος της παραγωγής υδροχλωρίου χρησιμοποιείται για την παρασκευή υδροχλωρικού οξέος.
Ανόργανες μέθοδοι
Σύμφωνα με τη χλωραλκαλική βιομηχανική μέθοδο, ηλεκτρολύεται άλμη (δηλαδή υδατικό διάλυμα χλωριούχου νατρίου), συμπαράγοντας υδρογόνο και χλώριο. Το χημικά καθαρό χλώριο, που παράγεται έτσι, μπορεί να συνδυαστεί με το υδρογόνο, παράγοντας υδροχλώριο, με την παρουσία υπεριώδους ακτινοβολίας (UV):
Επειδή η αντίδραση είναι εξώθερμη, πραγματοποιείται μέσα σε ειδική εγκατάσταση που ονομάζεται «φούρνος υδροχλωρίου» ή «καυστήρας υδροχλωρίου». Το αέριο υδροχλώριο που παράγεται, απορροφάται σε απιονισμένο νερό, με αποτέλεσμα χημικώς καθαρό υδροχλωρικό οξύ. Αυτή η αντίδραση μπορεί να δώσει πολύ καθαρό προϊόν, που μπορεί να χρησιμοποιηθεί ακόμη και από τις βιομηχανίες τροφίμων και φαρμάκων.
Οργανικές μέθοδοι
Η μεγαλύτερη παραγωγή του υδροχλωρικού οξέος σχετίζεται με το σχηματισμό χλωριούχων οργανικών ενώσεων, όπως το τεφλόν (teflon), τα φρεόν (freon) και άλλοι χλωροφθοράνθρακες (CFCs), καθώς και του χλωροξικού οξέος αλλά και του PVC. Συχνά αυτή η παραγωγή του υδροχλωρικού οξέος συνδυάζεται με την απορρόφησή του επιτόπου (in situ). Στις χημικές αντιδράσεις, τα άτομα υδρογόνου του υδρογονάνθρακα, αντικαθίστανται από άτομα χλωρίου οπότε σχηματίζονται χλωραλκάνια και υδροχλώριο. Η υποκατάσταση του χλωρίου από το δραστικότερο φθόριο του υδροφθορίου είναι μεταγενέστερη αντίδραση :
Το υδροχλώριο που παράγεται είτε χρησιμοποιείται άμεσα είτε απορροφάται στο νερό με αποτέλεσμα την παραγωγή υδροχλωρικού οξέος για βιομηχανική χρήση.
Εργαστηριακές μέθοδοι
Μικρές ποσότητες αερίου HCl, για εργαστηριακή χρήση, παράγονται από αφυδάτωση (πυκνού) υδροχλωρικού οξέος, που γίνεται με αφυδατικά μέσα, όπως το θειικό οξύ ή το άνυδρο χλωριούχο ασβέστιο (CaCl2). Εναλλακτικά, το HCl μπορεί να παραχθεί και από την αντίδραση του θειικού οξέος με χλωριούχο νάτριο :
Αυτή η αντίδραση συμβαίνει στη θερμοκρασία δωματίου. Αν το όξινο θειικό νάτριο που απομένει θερμανθεί πάνω από τους 200 °C, η αντίδραση προχωρεί στην παραγωγή θειικού νατρίου:
Το HCl μπορεί επίσης να παρασκευαστεί με υδρόλυση ορισμένων δραστικών χλωριούχων ενώσεων όπως π.χ. οι ακόλουθες:
2. Ο τριχλωριούχος φωσφόρος (PCl3):
3. Το θειονυλοχλωρίδιο (SOCl2):
4.Διάφορα ακυλοχλωρίδια (RCOCl):
Η προσθήκη περίσσειας νερού στα αντιδρώντα των παραπάνω αντιδράσεων απορροφά το αέριο HCl που παράγεται, σχηματίζοντας υδροχλωρικό οξύ.
Δομή και ιδιότητες
thumb|150px|left|Το υδροχλωρικό οξύ αλλάζει το χρώμα των δεικτών
thumb|left|350px|Επιφάνειες van der Waals που αναπαριστούν την πυκνότητα ηλεκτρονικού φορτίου στα τέσσερα υδραλογόνα. Από αριστερά προς τα δεξιά : HF, HCl, HBr, HI Το μόριο του υδροχλωρίου είναι διατομικό και αποτελείται από ένα άτομο υδρογόνου (H) και ένα άτομο χλωρίου (Cl), που συνδέονται με απλό ομοιοπολικό δεσμό. Δεδομένου ότι το άτομο του χλωρίου είναι πολύ πιο ηλεκτροαρνητικό από το άτομο του υδρογόνου, ο δεσμός μεταξύ των δύο ατόμων είναι έντονα πολωμένος. Κατά συνέπεια, το μόριο έχει μεγάλη διπολική ροπή, με το στοιχειώδες αρνητικό φορτίο (δ-) να αποδίδεται στο άτομο χλωρίου και το θετικό (δ+) στο άτομο του υδρογόνου. Λόγω της μεγάλης του πολικότητας, το HCl είναι πολύ διαλυτό στο νερό (αλλά και σε άλλους πολικούς διαλύτες).
Το στερεοποιημένο HCl αλλάζει φάση δομής σε θερμοκρασία κάτω από 98,4 K. Η περίθλαση ακτίνων Χ σε σκόνη στερεού HCl δείχνει ότι αλλάζει από ορθορομβική δομή σε κυβική δομή κατά τη μετάβαση αυτής της της θερμοκρασίας. Και στις δυο δομές τα άτομα χλωρίου βρίσκονται σε προσωποκεντρική διάταξη. Ωστόσο, για τα άτομα υδρογόνου δεν μπορούσε αρχικά να γίνει προσδιορισμός θέσης. Ανάλυση των φασματοσκοπικών και διηλεκτρικών δεδομένων και ο καθορισμός της δομής DCl τελικά έδειξαν ότι το HCl σχηματίζει αλυσίδες ζικ-ζακ στη στερεή κατάσταση, όπως κάνει και το υδροφθόριο.
Φάσματα υπερύθρου (IR)
thumb|right|350px|Φάσμα απορρόφησης στο υπέρυθρο.
Το υπέρυθρο φάσμα του αέριου υδροχλωρίου αποτελείται από μια σειρά έντονων γραμμών απορρόφησης, συγκεντρωμένων γύρω από τα 2886 cm−1 (μήκος κύματος, λ ~ 3,47 μm). Το μόριο του HCl απορροφά φωτόνια και διεγείρεται έτσι η κινητική του ενέργεια, από περιστροφή και δόνηση.
Ένας χημικός δεσμός μπορεί να θεωρηθεί απλοϊκά ως ένα ελατήριο με ορισμένη σταθερά του Χουκ (Hooke). Ωστόσο, σύμφωνα με την κβαντομηχανική, μόνο ορισμένοι τρόποι δόνησης είναι επιτρεπτοί. Η ενέργεια επομένως μπορεί να γραφτεί ως εξής:
Η τιμή του Β είναι πολύ μικρότερη από το ve, έτσι ώστε να απαιτείται μικρότερη ενέργεια για την περιστροφή του μορίου, σε σύγκριση με αυτήν που απαιτείται για τη δόνηση. right|thumb|300px|Διπλή κορυφή εξαιτίας της ισοτοπικής σύνθεσης του χλωρίου. Λεπτομέρεια του προηγούμενου φάσματος. Αυτή η ενέργεια για ένα τυπικό μόριο, βρίσκεται στην περιοχή των μικροκυμάτων. Ωστόσο, λόγω της ενέργειας δόνησης του μορίου, το σύνολο των απορροφήσεων βρίσκεται μέσα στην υπέρυθρη περιοχή. Έτσι η λήψη του φάσματος IR του υδροχλωρίου που δείχνει τους τρόπους δόνησης και περιστροφής του μορίου, δεν παρουσιάζει δυσκολίες και μπορεί να γίνει με ένα απλό φασματοφωτόμετρο υπερύθρων.
Το φυσικό χλώριο αποτελείται από δύο ισότοπα, 35Cl και 37Cl, με λόγο περίπου 3:1. Παρόλο που για τα δύο ισότοπα οι σταθερές δόνησης είναι παρόμοιες, οι ανηγμένες μάζες είναι διαφορετικές, δημιουργώντας διαφορές στην ενέργεια περιστροφής, οπότε οι δύο κορυφές παρατηρούνται δίπλα (δίπλα, δηλαδή πολύ κοντά η μία με την άλλη) στη γραμμή απορρόφησης και τα ύψη τους έχουν λόγο 3:1, λόγω της ύπαρξης των διαφορετικών ισοτόπων.
Όξινη συμπεριφορά
Σε υδατικό διάλυμα, το HCl ιοντίζεται πλήρως αποδίδοντας κατιόντα υδροξωνίου (H3O+) και ανιόντα χλωρίου (Cl-) σύμφωνα με την πρωτολυτική μονόδρομη αντίδραση:
Το υδατικό διάλυμα ονομάζεται υδροχλωρικό οξύ και είναι ισχυρό οξύ. Όμως και απουσία νερού, δηλαδή σε άνυδρες συνθήκες, το υδροχλώριο εξακολουθεί να δρα ως οξύ. Για παράδειγμα, μπορεί να διαλυθεί σε άλλους διαλύτες όπως η μεθανόλη:
Αντιδράσεις προσθήκης
1. Η προσθήκη του υδροχλωρίου στο διπλό δεσμό άνθρακα-άνθρακα καθορίζεται από τον κανόνα του Μαρκόβνικοβ (Markovnikov). Π.χ. :
2. Η αντίδραση του υδροχλωρίου με αλκίνια είναι ηλεκτρονιόφιλη προσθήκη και ακολουθεί τον ίδιο μηχανισμό όπως και στα αλκένια δηλαδή μέσω ενός καρβοκατιόντος. Π.χ. :
4. Η αντίδραση του υδροχλωρίου με κυκλοπροπάνιο αντιστοιχεί με 1,3-κυκλοπροσθήκη : 50 px
Πυρηνόφιλη υποκατάσταση σε αλκοόλες
Οι αλκοόλες (ROH) αντιδρούν με υδροχλώριο με αντίδραση πυρηνόφιλης υποκατάστασης και η αντίδραση καταλύεται από θειικό οξύ:
Το HCl είναι το δεύτερο λιγότερο δραστικό για πυρηνόφιλη υποκατάσταση από τα υδραλογόνα (μετά το υδροφθόριο) και γενικά απαιτεί την παρουσία χλωριούχου ψευδαργύρου (ZnCl2) για να αντιδράσει με δευτεροταγείς και πρωτοταγείς αλκοόλες όπως (για παράδειγμα) η 1-προπανόλη:
Από την άλλη πλευρά, η πολύ δραστική μεθυλο-2-προπανόλη (τριτοταγής αλκοόλη), μετατρέπεται σε μεθυλο-2-χλωροπροπάνιο, με απλή ανάδευση της αλκοόλης με πυκνό υδροχλωρικό οξύ, σε θερμοκρασία δωματίου: 250px
Εφαρμογές
Το μεγαλύτερο μέρος του υδροχλωρίου χρησιμοποιείται για την παραγωγή του υδροχλωρικού οξέος. Αποτελεί επίσης σημαντικό αντιδραστήριο σε άλλες βιομηχανικές εφαρμογές όπως π.χ. στην υδροχλωρίωση του καουτσούκ και στην παραγωγή του βινυλο- και αλκυλο-χλωριδίων. Στη βιομηχανία των ημιαγωγών, το αέριο υδροχλώριο χρησιμοποιείται και στον καθαρισμό των κρυστάλλων των ημιαγωγών αλλά και στη μετατροπή του πυριτίου (Si) σε τριχλωροσιλάνιο (SiHCl3) Όταν πρέπει να χρησιμοποιηθεί άνυδρο υδροχλώριο, σε διεργασίες μικρής κλίμακας, φυλάσσεται σε κυλίνδρους.
Ασφάλεια
Εισπνοή αναθυμιάσεων υδροχλωρικού οξέος μπορεί να προκαλέσει βήχα, πνιγμό, φλεγμονή της μύτης, του λαιμού, και του ανώτερου αναπνευστικού συστήματος. Σε σοβαρές περιπτώσεις, δηλαδή αν εισπνευθεί σε αρκετά μεγάλες συγκεντρώσεις, προκαλείται πνευμονικό οίδημα, ανεπάρκεια του κυκλοφορικού συστήματος, και τέλος θάνατος. Επαφή με το δέρμα μπορεί να προκαλέσει ερυθρότητα, πόνο και σοβαρά χημικά εγκαύματα. Το υδροχλώριο μπορεί επίσης να προκαλέσει σοβαρά εγκαύματα στα μάτια ή και μόνιμη τύφλωση.
Το αέριο υδροχλώριο είναι έντονα υδρόφιλο και μπορεί εύκολα να καθαριστεί από τα υπόλοιπα αέρια προϊόντα μιας αντίδρασης που το παράγει με απευθείας διέλευσή τους μέσα από νερό, παράγοντας έτσι χρήσιμο υδροχλωρικό οξύ, ακόμη και ως παραπροϊόν, απαλλάσσοντας συγχρόνως τη γύρω ατμόσφαιρα από την επικίνδυνη παρουσία του.
Κάθε εξοπλισμός που χειρίζεται αέριο υδροχλώριο πρέπει οπωσδήποτε να ελέγχεται σε μια τακτική βάση, ιδιαίτερα τα συστήματα βαλβίδων και οι ρυθμιστές. Ο χειρισμός του αερίου υδροχλωρίου απαιτεί τη χρήση ειδικών υλικών σε όλα τα υγρά τμήματα της οδού ροής του, αφού το υδροχλώριο (ή το υδροχλωρικό οξύ που παράγεται στα υγρά σημεία) αντιδρούν και διαβρώνουν πολλά υλικά. Απαιτείται η χρήση ανοξείδωτων ή πολυμερών υλικών.
Εξωτερικοί σύνδεσμοι
Κατηγορία:Υδραλογόνα Κατηγορία:Ανόργανες ενώσεις χλωρίου
Λα Καπέλ-Μπαλαγκιέ
Το Λα Καπέλ-Μπαλαγκιέ (γαλλικά: La Capelle-Balaguier, οξιτανικά: La Capèla de Balaguièr) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Καπελουά (γαλλικά: Capellois).
Εξωτερικοί σύνδεσμοι
Κατηγορία:Κοινότητες του Αβερόν
Αθλητικά γεγονότα του 2008/Απρίλιος
6 Απριλίου
Αναλυτικά τα αποτελέσματα:
13 Απριλίου
Αναλυτικά τα αποτελέσματα:
Η βαθμολογία: {|
20 Απριλίου
Η βαθμολογία: {|
30 Απριλίου
Ποδόσφαιρο:Για τη 2η αγωνιστική των πλέι οφ στη Σούπερ Λίγκα, σημειώνονται τα αποτελέσματα:
4
Καζιμίρ Α΄ της Κουγιάβια
O Καζιμίρ Α΄, πολων. Kazimierz I (π. 1211 - 14 Δεκεμβρίου 1267) από τον Οίκο των Πιαστ ήταν δούκας της Κουγιάβια (1233-), κυβερνήτης των Λοντ (1239-61) και Βισόγκρουντ (1242-), δούκας των Σιέρατς (1247-61), Βέντσιτσα (1247-) και Ντόμπζινι (1248-).
Βιογραφία
Ήταν γιος του Κορράδου Α΄, δούκα της Μαζοβίας και της Αγκάφια (Αγάθης) των Ρουρικιδών, κόρης του Σβιατοσλάβ Γ΄ Ιγκόρεβιτς. Έλαβε το όνομα του πάππου του Καζιμίρ Β΄ του Δικαίου, δούκα της Μαζοβίας.
Έλαβε την Κουγιάβια από τον πατέρα του το 1233. Το 1239 προσέθεσε στις κτήσεις του την καστελανία του Λοντ, προίκα της δεύτερης συζύγου του. Τα επόμενα έτη υποστήριξε ενεργά τις ανήσυχες πολιτικές του πατέρα του, που το 1242 κατέκτησε το Βίσγκοροντ από τους ηγεμόνες τού Γκντανσκ.
Ο πατέρας του απεβίωσε το 1247 και στη διαθήκη του το μεγαλύτερο μέρος της Μαζοβίας πέρασε στον πρώτο γιο του Μπόλεσλαφ Α΄· ο πέμπτος Σιέμοβιτ Α΄ έλαβε το Σιέρατς-Βέντσιτσα. Δυσαρεστημένος ο τρίτος γιος του, ο Καζιμίρ Β΄, επιτέθηκε στους αδελφούς του στο Πουότσκ κατά την κηδεία του πατέρα τους και μπόρεσε να καταλάβει το μερίδιο του Σιέμοβιτ Α΄.
Οικογένεια
Νυμφεύτηκε πρώτα το 1230/1 τη Χέντβικ, πιθανώς κόρη του Βλάντισλαφ Οντόνικ· δεν απέκτησαν απογόνους και η Χέντβικ απεβίωσε το 1234.
Η Κωνσταντία απεβίωσε το 1257 και το 1292 ο Καζιμίρ Α΄ έκανε τρίτο γάμο με την Ευφροσύνη των Πιαστ-Σιλεσίας, κόρη του Καζιμίρ Α΄, δούκα του Οπόλε και είχε τέκνα:
Αναφορές σε πηγές
Κατηγορία:Οίκος των Πιαστ
1099
Η τρέχουσα σελίδα αφορά το έτος 1099 κατά το Γρηγοριανό ημερολόγιο
Γεώργιος Ρεβελιώτης
Ο '''Γεώργιος Κ. Ρεβελιώτης''' (1889 - 30 Αυγούστου 1961) ήταν Έλληνας γιατρός και πολιτικός από την Αρκαδία.
Βιογραφία
Γεννήθηκε το 1889 και σπούδασε ιατρική. Πολιτεύτηκε στην εκλογική περιφέρεια Αρκαδίας και εξελέγη βουλευτής το 1932 με το Κόμμα Φιλελευθέρων.
Πέθανε ξαφνικά στις 30 Αυγούστου 1961 σε ηλικία 72 ετών και κηδεύτηκε την επομένη.
Παραπομπές
Κατηγορία:Βουλευτές Αρκαδίας Κατηγορία:Έλληνες ιατροί του 20ού αιώνα Κατηγορία:Βουλευτές εκλεγμένοι με το κόμμα των Φιλελευθέρων
Πανελλήνιο πρωτάθλημα παγκράτιου αθλήματος
Το Πανελλήνιο πρωτάθλημα παγκρατίου ξεκίνησε το έτος 1996.Διεξάγετε απο την Ελληνική Ομοσπονδία Παγκρατίου Αθλήματος (ΕΟΠΑ).Παρακάτω αναφέρονται οι νικητές σύλλογοι.